Jucătorul Reine-Adalaide a suferit o comoţie cerebrală după ce a fost lovit în față de o minge
Jucătorul echipei Molenbeek, Jeff Reine-Adélaide, a fost lovit în faţă de o minge în timpul meciului cu Charleroi și a început să îi curgă sânge. Fotbalistul a rămas inconştient pe teren timp de câteva minute înainte de a fi scos pe targă şi transportat la spital.
El a petrecut noaptea la spital, dar în prezent se află în afara oricărui pericol.
Antrenorul său, Yannick Ferreira, a declarat inițial că se teme că jucătorul ar fi suferit o hemoragie cerebrală, însă este vorba doar de o comoţie cerebrală.
„Jeff este bine. Nu există hemoragie sau sechele”, a declarat unul dintre apropiaţi pentru L’Equipe.
„Vă mulţumesc pentru mesajele de susţinere, mai mult frică decât rău”, a reacţionat şi jucătorul de 26 de ani într-un story pe Instagram.